open-index/open-wikipedia-markdown huggingface dataset:
Օլի Ռեն

**Օլի Իլմարի Ռեն**, երբեմն՝ *Օլի Ռեն* (; ), ֆիննական և եվրոպական քաղաքական գործիչ Ֆիննական կենտրոն կուսակցությունից, Եվրոպական խորհրդարանի նախագահի տեղակալ (2014-2015 թվականներ), Եվրոպական հանձնաժողովի նախագահի տեղակալ (2011-2014 թվականներ), Ֆինլանդիայի տնտեսական զարգացման նախարար (2015-2016 թվականներ)։ 2018 թվականի հուլիսից առա այսօր՝ Ֆինլանդիայի բանկի գլխավոր տնօրենն է։

## Կենսագրություն
Ավարտել է բակալավրի կոչումով Մինեսոտայի Սեյնթ Փոլ քաղաքի Մաքալեստեր քոլեջը (սովորել է տնտեսագիտություն, միջազգային կապեր և լրագրություն) և Հելսինկիի համալսարանը, որտեղ դարձել է քաղաքագիտության մագիստրոս։ Նա միացավ Կենտրոն կուսակցությանը և զբաղեցրեց տարբեր ղեկավար պաշտոններ, եղել է Ֆինլանդիայի խորհրդարանի անդամ։

1955 թվականին Ռենը դարձավ Եվրախորհրդարանի անդամ։

### Աշխատանք Եվրախորհրդարանում
2004 թվականին կարճ ժամանակով դարձավ Ռոմանո Պրոդիի հանձնաժողովի ձեռներեցության և տեղեկատվական հասարակության հանձնակատար, որն ավարտվեց նույն թվականին։ Օլի Ռենը իր լիազորությունները կիսեց Եվրամիությանը միացած Սլովակիայի ներկայացուցիչ Յան Ֆիգելի հետ։ 2004 թվականի նոյեմբերին Ռենը նշանակվեց Եվրամիության ընդլայնման հարցերով հանձնակատար։ Այս պաշտոնում Ռենը ղեկավարում էր բանակցությունները Եվրամիություն մտնելու դիմումատուների հետ. 2007 թվականին Ռումինիան և Բուլղարիան միացան Եվրամիությանը։ Հետագա ընդլայնումը, ըստ Ռենի, պետք է որ ազդեր հիմնականում Բալկանյան թերակղզու արևմտյան մասի վրա, մասնավորապես Խորվաթիան պետք է մուտք գործեր Եվրամիություն ոչ ուշ, քան 2012 թվականը (իրականում Խորվաթիան Եվրամիության անդամ է դարձել 2013 թվականի հուլիսից)։

2010 թվականի փետրվարի 9-ին Խոակին Ալմունիային փոխարինել է ֆինանսների գծով Եվրոպական հանձնակատարի պաշտոնում։ 2011 թվականի հոկտեմբերի 27-ից՝ Եվրահանձնաժողովի նախագահի տեղակալ։ Ռենը հետևողականորեն պաշտպանում է ԵՄ դիրքորոշումը՝ որպես քննադատություն Ֆինլանդիայի ներսից, և ԱՄՀ-ի քննադատությունից։ 2014 թվականի հուլիսին Ռենային ֆինանսների եվրոպական կոմիսարի պաշտոնում փոխարինեց մեկ այլ ֆիննական քաղաքական գործիչ՝ այդ երկրի նախկին վարչապետ Յուիրկի Կատայնենը։

## Վերադարձ դեպի ֆիննական քաղաքականություն
2014 թվականի հուլիսի 1-Ին Ռենը նշանակվել է Եվրոպական խորհրդարանի փոխնախագահի պաշտոնում (նա դարձել է նախագահի 14 տեղակալներից մեկը)։ Նրա լիազորությունների ժամկետն այդ պաշտոնում եղել է 2,5 տարի, սակայն 2015 թվականի մայիսին Ռենը վերադարձել է ֆիննական քաղաքականություն՝ դառնալով Սիպիլի կաբինետում տնտեսական զարգացման նախարար (Եվրախորհրդարանի փոխնախագահի պաշտոնում նրան փոխարինել Է Ֆինլանդիայի նախկին վարչապետ Աննելի Յաատեենմյակի)։ 2016 թվականի դեկտեմբերի 29-ը Ռենը նախարարի պաշտոնում էր, ապա նրան փոխարինեց Միկա Լինտիլյոն։ 2018 թվականի մայիսի 18-ին Ռենը հաստատվել է Ֆինլանդիայի Բանկի նոր գլխավոր տնօրենի պաշտոնում, և պաշտոնը կստանձնի 2018 թվականի հուլիսի 12-ին՝ այդ պաշտոնում փոխարինելով Էրկկի Լիիկանենին։

## Ծանոթագրություններ
Կարո Հովհաննիսյան (մանկավարժ)

**Կարո Մուրադի Հովհաննիսյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Կարո Հովհաննիսյանը ծնվել է 1908 թվականին, Արևմտյան Հայաստանի  Սիփան գյուղում, գյուղացու ընտանիքում։ Առաջին համաշխաևհային պատերազմի տարիներին գաղթել է Արևելյան Հայաստան և բնակվել Աշտարակում։ 1923 թվականին մոր մահից հետո Կարոն տեղափոխվել է Երևանի մանկատուն։ 1924 թվականից Կարոն դուրս է եկել մանկատնից և Երևանի կաշվի գործարանում աշխատել է բանվոր։ Մինչև 1932 թվականը աշխատել է այդ գործարանում, միաժամանակ սովորել բանֆակում։ 1932-1933 թվականներին Հովհաննիսյանը ուսուցիչ է աշխատել Երևանի քիմիական տեխնիկումում։ Հետագայում ավարտել է Երևանի Աբովյանի անվան մանկավարժական ինստիտուտի ֆիզիկամաթեմատիկական ֆակուլտետը։ 1938-1939 թվականներին աշխատել է Վեդու շրջանի Արարատ գյուղում, դասավանդել է ֆիզիկա և մաթեմատիկա։

1941 թվականի հունիսի 25-ին Կարոն զորակոչվել է կարմիր բանակ և պատերազմի ամբողջ ժամանակաշրջանում եղել է գործող բանակում։ Վիրավորվել է, բայց մարտական շարք է վերադարձել։ Գերագույն գլխավոր հրամանատարությունից ստացել է շնորհակալագրեր, պարգևատրվել է «Արիության համար», «Վարշավայի ազատագրման համար», «Բեռլինի գրավման համար» և ուրիշ մեդալներով։

1945 թվականի նոյեմբերին Հովհաննիսյանը զորացրվել է և աշխատանքի անցել Արարատի շրջանի Չիմանքենդի (այժմ՝Ուրցաձոր) գյուղի դպրոցում։ 1946-1950 թվականներին եղել է  նույն շրջանի Սովետաշենի, Ավշարի միջնակարգ դպրոցներում տնօրեն, ուսուցիչ։ Աշխատել է նաև Արարատ քաղաքի № 1 միջնակարգ դպրոցում, որպես ֆիզիկայի ուսուցիչ։

## Պարգևներ
* «Արիության համար» մեդալ
* «Վարշավայի ազատագրման համար» մեդալ
* «Բեռլինի գրավման համար» մեդալ

## Ծանոթագրություններ

Կատեգորիա:Արիության մեդալակիրներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Դպրոցի տնօրեններ
Ազատ Հովհաննիսյան

**Ազատ Միրաքի Հովհաննիսյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Ազատ Հովհաննիսյանը ծնվել է 1917 թվականին, Նոր Բայազետում։ Ծնողները գաղթել են Վանից։ 1936 թվականին Երևանում ավարտել է միջնակարգ դպրոցը և նշանակվել Շահումյանի շրջանի Անաստասավան գյուղի 7-ամյա դպրոցի տնօրեն։

1941 թվականի սկզբին զորակոչվել է կարմիր բանակ։ 1942 թվականին մասնակցել է Կերչ թերակղզու պաշտպանության ծանր կռիվներին։ Նահանջի ժամանակ գերի է ընկել, կարողացել է փախչել ճամբարից, բայց ֆաշիստները ձերբակալել են նրան, խոշտանգումների ենթարկել։ 1943 թվականի մայիսին Հովհաննիսյանին հաջողվել է փախչել գերությունից և աշխատել Ղրիմի բնակչության շրջանում։ 1944 թվականին խորհրդային բանակն ազատագրել է Ղրիմը։ Հովհաննիսյանը շարունակել է իր մարտական ծառայությունը 2-րդ գվարդիական բանակում, թշնամու դեմ մարտնչել է Բելոռուսիայում, Արևելյան Պրուսիայում։ Հրանոթով ֆաշիստական «Ֆերդինանդը» ոչնչացնելու և տանկերի գրոհը կասեցնելու համար Հովհաննիսյանը պարգևատրվել է Կարմիր աստղի շքանշանով։ «Լեզու» բերելու համար պարգևատրվել է «Խիզախության համար» մեդալով։ 1945 թվականի մայիսին մասնակցել է Վրոցլավի ազատագրման թեժ կռիվներին, պարգևատրվել է Հայրենական պատերազմի 2-րդ աստիճանի շքանշանով։

Պատերազմից հետո Հովհաննիսյանն աշխատել է լուսավորության նախարարության ապարատում՝ որպես տեսուչ, մանկական աշխատողների դասընթացների վարիչ, իսկ հետո՝ ուսուցչական աշխատանք է կատարել Սովետաշենում, Երևանում։

## Պարգևներ
* Կարմիր աստղի շքանշան
* «Խիզախության համար» մեդալ
* Հայրենական պատերազմի 2-րդ աստիճանի շքանշան

## Ծանոթագրություններ

Կատեգորիա:Արիության մեդալակիրներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:«Խիզախության համար» մեդալով պարգևատրվածներ (ԽՍՀՄ)
Կատեգորիա:Դպրոցի տնօրեններ
Ֆունկե Ակինդելե

**Ակինդելե-Բելլո Օլուֆունկե Այոտունդե** (, ) (առավել հայտնի է **Ֆունկե Ակինդելե/Ջենիֆա** անունով (Funke Akindele /Jenifa), նիգերիացի դերասանուհի և պրոդյուսեր։ Նրա դերասանական հիշարժան աշխատանքներից են 1998-2002 թվականներին նկարահանված ու ցուցադրված «Ուզում եմ իմանալ» (*I Need to Know*) հեռուստասերիալ-սիթկոմի, «*Ջենիֆայի օրագիրը*» («*Jenifa's Diary*») շոուի գլխավոր հերոսուհիների կերպարների մարմնավորումները։ Ֆունկե Ակինդելեն տպավորիչ դերակատարումների համար արժանացել է աֆրիկյան կինոակադեմիայի մրցանակին (*Africa Movie Academy Award*) «*Կանացի գլխավոր դերի լավագույն կատարող*» անվանակարգում (2009 թ.), Africa Magic Viewers Choice Awards մրցանակաբաշխության մրցանակի՝ «*Կատակերգության լավագույն դերասանուհի*» անվանակարգում (2016 թ.) և բազմաթիվ այլ պարգևների։

## Կենսագրություն
Ակինդելեն ծնվել է 1977 թվականի օգոստոսի 24-ին, Նիգերիայի Լագոս նահանգի Իկորոդու քաղաքում։ Մայրը բժշկուհի է, հայրը՝ թոշակառու (աշխատել է որպես դպրոցի տնօրեն)։ Ֆունկեն ավարտել է Օգունի պետական պոլիտեխնիկական ինստիտուտը (ներկայումս՝ *Moshood Abiola Polytechnic*)՝ ստանալով զանգվածային հաղորդակցության մասնագետի որակավորում։

## Բարեգործություն
Ֆունկե Անկելադեն հիմնել է *Jenifa Foundation* կազմակերպությունը, որը պատանիներին ու երիտասարդներին մասնագիտական հմտություններ հաղորդելու նպատակ է հետապնդում։

## Խրախուսանք
Ֆունկե Անկելադեն ընտրվել է մի շարք բրենդների դեսպան, այդ թվում՝ *Dettol*-ի, *Irokotv*-ի, *Keystone Bank Limited*-ի, *Waw Nigeria*-ի։

## Անձնական կյանք
2012 թվականի մայիսի 26-ին Ֆունկե Ակինդելեն ամուսնացել է Ադեոլա Քեհինդե Օլոյեֆեի հետ:Մեկ տարուց մի փոքր ժամանակ անց՝ 2013 թվականի հուլիսին ամուսնալուծվել են՝ պատճառաբանելով, որ անհամատեղելի տարբերություններ ունեն։ 2016 թվականի մայիսին Ակինդելեն Լոնդոնում ամուսնացել է նիգերիացի ռեփեր JJC Skillz-ի հետ, ումից 2018 թվականի դեկտեմբերին ունեցել է երկվորյակ տղաներ (վերջիններից բացի՝ Ֆունկեն ունի մի քանի խորթ երեխա)։

## Ֆիլմագրություն
150px|մինի|Ֆունկե Ակինդելեն 2020 թ. ''Africa Magic Viewers Choice Awards'' մրցանակաբաշխության ժամանակ

* My siblings and I
**Jenifa*
**Jenifa's Diary*
**Your Excellency*
**Maami*
**Idustreet*
**A Trip to Jamaica*
**The Return of Jenifa*
**Isoken*
**Moms at War*
**Chief Daddy*
**Omo Ghetto*
**Married but Living Single*
**Apaadi*
**Emi Abata*
**Love Wahala*
**Ladies Gang*
**Anointed Liars*
**Bolode O'ku*
**Farayola*
**Ija Ola*
**Aje Metta*
**Apoti Orogun*
**Atanpako Meta*
**Kakaki 'leku*
**Omo Pupa*
**Taiwo Taiwo*
**Akandun*
**Baye se Nlo*
**Edunjobi*
**Egun*
**Maku*
**Oba Irawo*
**Okun Ife Yi*
**Agbefo*
**Kòséfowórà*
**Odun Baku*
**Oreke Mulero*
**Osuwon Edaf*

## Մրցանակներ և առաջադրումներ

## Ծանոթագրություններ

## Արտաքին հղումներ
* 
* ''10 Things You Need To Know About Funke Akindele''
* ''Why Funke Akindeles Husband Lost It All'' 

Կատեգորիա:Նիգերացի կինոռեժիսորներ
Կատեգորիա:Նիգերիացի դերասանուհիներ
Կատեգորիա:Նիգերիացի կինոպրոդյուսերներ
Կատեգորիա:Նիգերիացի պրոդյուսերներ
Կոլլին Մուր

**Մուր Կոլլին** (; ), ի ծնե՝ **Կետլին Մորրիսոն** (), համր կինոյի ամերիկացի դերասանուհի։

## Կենսագրություն
Կոլլին Մուրը ծնվել է Պորտ Գուրոնում՝ ինժեներ Չարլզ և Ագնես Կելլի Մորրիսոնի ընտանիքում․ վերջինս դերասան Կլիվ Մուրի քույրն է եղել։

Կրթությունը ստացել է ծխական դպրոցում։ 1905 թվականին ընտանիքը տեղափոխվել է Հիլսդեյլ, որտեղ բնակվել է երկու տարի։ 1908 թվականին տեղափոխվել են Ատլանտա, հետո մեկ տարուց ավել նրանք ապրել են Ուորենում և վերջապես 1911 թվականին հաստատվել են Տամպայում։ Երկար ժամանակ ապրել է ոչ թե ծնողների, այլ տատիկի, իսկ ավելի ուշ ՝ մորաքույր Էլիզաբեթի հետ՝ Չիկագոյում։

Տասնհինգ տարեկանում առաջին քայլն է արել Հոլիվուդում։ Մորաքրոջ ամուսինը՝ Վալտեր Հոուվենը «Chicago Tribune» թերթի խմբագիրն է եղել, որը օգնել է կինոդիտումներ կազմակերպել ռեժիսոր Դեյվիդ Ուորկ Գրիֆիթի հետ։ Նա միշտ երազել է երկրորդ Լիլիան Գիշը դառնալ, բայց դրա փոխարեն սկսել է խաղալ վեսթերնում՝ այնպիսի աստղի հետ, ինչպիսին Թոմաս Միքսն է։

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի ներդրողներ
Կատեգորիա:Բեմական կեղծանուններ
Կատեգորիա:Թատրոնի դերասանուհիներ
Կատեգորիա:Կին ինքնակենսագիրներ
Կատեգորիա:Համր կինոյի դերասաններ
Կատեգորիա:Հոլիվուդյան փառքի ծառուղի
Կատեգորիա:Քաղցկեղից մահացածներ
Սուրբ Գրիգորիսի եկեղեցի (Ամարաս)

**Սուրբ Գրիգորիս**, 17-րդ դարում Ամարասի հովտում կառուցված բազիլիկ եկեղեցի։ Որոշ ժամանակ ծառայել է որպես պահեստ։

Եկեղեցում պահպանվել են մասունքներ, խաչքարեր, 17-րդ դարաշրջանի կարևոր դեպքերի ու դեմքերի մասին հավաստի տեղեկություններ պարունակող արձանագրություններ։

## Պատմություն
Ըստ շինարարական արձանագրությունների՝ եկեղեցին կառուցվել է 1667-1676 թվականներին Հերհեր գյուղի կենտրոնում։ Կառուցվել է Պետրոս կաթողիկոսի հրամանով՝ Բարսեղ արքեպիսկոպոսի ղեկավարությամբ։ Ամարասի հովտի միջնադարյան Հին Հերհեր գյուղատեղին գտնվում է Սոս գյուղի արևելքում՝ մեկ կիլոմետր հեռավորության վրա, Լուսավորիչ սարի փեշին։

Հերհեր եկեղեցու հարավային դռան վրա պահպանված արձանագրությունում պարունակվում են 17-րդ դարում իրականացված վերանորոգումների, պարիսպների և նրա պատերի տակ կառուցված սենյակների, խցերի և ախոռների մասին մանրամասն տեղեկություններ․

## Կառուցվածք
Եկեղեցին ունի քառամույթ գմբեթավոր կառուցվածք, բազալիկ է։ Պատերը շարված են սրբատաշ քարերով։ Հուշարձանի երկարություն է 19,24 մետր է, լայնությունը 13,63 մետր, իսկ բարձրությունը՝ 8 մետր։ Եկեղեցին հենված է չորս սյուների վրա։ Խորանը, լուսամուտների և դռների ելուստները ներկայումս լավ պահպանված են, սակայն, եկեղեցին պահեստ դարձնելու նպատակով բեմն ամբողջությամբ քանդել են, ինչի արդյունքում ոչնչացվել են կարևոր արձանագրություններ։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Մարտունու շրջանի վանքեր և եկեղեցիներ (Արցախ)
Վարանդայի հովիտ

**Վարանդայի հովիտ**, Արցախի Հանրապետության Ասկերանի շրջանում տարածք, որը տեղակայված է Քիրսի և նրա Մրխաթուն և Խաչմաչ լեռնաճյուղերի միջև։ Հյուսիսում սահմանակից է Կարկառի, հարավ-արևելքից Ամարասի հովիտներին, հարավ-արևմուտքից Տողաձորին։ Հովտի միջով հոսում է Վարանդա գետը։ Այս հովտում արձանագրվել են շատ պատմաճարտարապետական կոթողներ, և դա հիմք է հանդիսացել հետագա ուսումնասիրությունների համար։

## Բնակավայրեր
Բնակավայրերը հիմնականում տեղաբաշխված են այնտեղ, որտեղ կան կենսագործունեություն ծավալելու նախապայմաններ, օրինակ՝ հողագործությամբ կամ այգեգործությամբ զբաղվելու անհրաժեշտ ռելիեֆ, կլիմա և այլն։ Այս շրջանում ամենամեծ ու հայտնի գյուղը Ավետարանոցն է։ Այն դեռևս 5-րդ դարից հիշատակվող գյուղ է, ուշ միջնադարում եղել է Վարանդայի մելիքության վարչական կենտրոնը։ Նրանից դեպի Շուշի Սղնախն է՝ Արցախի նշանավոր զորանոցը։ Հարավային եզրին Կարմիր գյուղն է, որը հաճախ կոչվում է նաև Դռնավազ, նրանից հարավ՝ Շոշկավանքի հարևանությամբ՝ Խաչմանը։

Լեռների գագաթամերձ լանջերին փռված են Սարուշենն ու Սխտորաշենը՝ Բիլիբիլաք և Փիրումաշեն ավերակ բնակատեղիներով հանդերձ։ Ավետարանոցից ներքև Մադաթշենն է՝ 19-րդ դարի ռուսական բանակի հայ զորավար Վալերի Մադաթովի հայրենի գյուղը, նրա կողքին Թուխնակալ գյուղատեղին է, ապա Ներքին և Վերին Սզնեք գյուղերը։ Ներքևում՝ բլրի գագաթին են գտնվում Սարգսաշենն ու Ղարաբուլաղը։ Անտառի մեջ, Ղևոնդաց անապատի հարավարևմտյան կողմում Մոշխմհատ, Զարդարաշեն գյուղերն են, Մրխթաունի արևելյան թևում Շեխերն է, իսկ ձորում, անմիջապես Վարանդայի ափերին՝ Կարմիր Շուկան, Վերին Թաղավարդը, ներքին Թաղավարդը՝ հայտնի վաղ հայկական շրջանի դամբարանադաշտերով, միջնադարյան եկեղեցիներով, վանքերով, բերդ-ամրոցներով։ Թաղավարդ, Զարդարաշեն, Շեխեր, Սարգսաշեն, Սխտորաշեն և Կարմիր շուկա բնակավայրերը գտնվում են Մարտունու շրջանում։

## Ծանոթագրություններ

Կատեգորիա:Արցախի Հանրապետության բնակավայրեր
Կատեգորիա:Հովիտներ այբբենական կարգով
Հաննա Արթերթոն

**Հաննա Ջեյն Արթերթոն** (;), հեռուստատեսության, թատրոնի, ֆիլմի բրիտանացի դերասանուհի։

Ջեմմա Արթերթոնի փոքր քույրն է։

## Կենսագրություն
Հաննա Արթերթոնը ծնվել է 1989 թվականին զոդող Բարիի և հավաքարարուհի Սալի-Էնի ընտանիքում։ Ծնողները ամուսնալուծվել են, երբ Ջեմման ու Հաննան փոքր են եղել։ Նրանք մնացել են մոր հետ։

Նա 2011 թվականին ավարտել է Մեյֆիլդի աղջիկների վարժարանը, Հյուսիսային Քենթ քոլեջը և Դրամատիկական արվեստի թագավորական ակադեմիան։ Ակադեմիայում ուսումնառության վերջին տարում նա փայլել է Սթիվեն Պոլյակոֆի «Իմ քաղաքը» պիեսում, որտեղ նրա գործընկերները Թրեյսի Ուլմանը և Թոմ Ռայլին էին։ RADA-ում ուսանելու ժամանակ նա նաև կազմակերպել է Իր «the Hitmen and Her» երաժշտական խումբը, որտեղ եղել է առաջատար մենակատար։

Հայտնիությունը ձեռք է բերել 2013 թվականին՝ «Ատլանտիդա» սերիալի առաջին եթերաշրջանում հայտնվելուց հետո։ «Զբոսանք Արեգակնային լույսով» ռոմանտիկ կատակերգությունում նա ստիպված է եղել ոչ միայն խաղալ, այլև կատարել մի քանի երաժշտական համարներ։ Հաննայի մասնակցությամբ «Պահմտոցի խաղ» դրաման Էդինբուրգի կինոփառատոնում ճանաչվել է Տարվա լավագույն բրիտանական ֆիլմ։

Մասնակցել է BBC Radio 4-ի համար մի քանի ռադիոհաղորդումների ձայնագրմանը։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի անգլիացի դերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի երգչուհիներ
Կատեգորիա:Բրիտանացի կինոդերասանուհիներ
Կատեգորիա:Թատրոնի դերասանուհիներ
Կոնստանտին Լեպյոխին

**Կոնստանտին Լեպյոխին** (, ), ռուս ֆուտբոլիստ, պաշտպան և կիսապաշտպան, մարզիչ։

## Կարիերա
### Ակումբային
Կոնստանտին Լեպյոխինը Մայկոպի մարզադպրոցի սան է։ Առաջին մարզիչ՝ Ս. Ս․ Մանաշիրով։ Գործունեությունը սկսել է 1993 թվականին Մայկոպի «Դրուժբա» ակումբում։ 1996 թվականին առաջին շրջանից հետո տեղափոխվել է Սանկտ Պետերբուրգի «Զենիթ»՝ գոլ խփելով ակումբի առաջին իսկ խաղում։ «Զենիթ» տեղափոխվելուց հետո Պետրժելայի տնօրենը հրաժարվել է Լեպեխինի ծառայություններից, իսկ սկսել է բանակցություններ վարել Նովոռոսիյսկի «Չեռնոմորեց» ակումբի հետ, սակայն հետո հայտնվել է «Դինամոյում»։ Մրցաշրջանի ավարտից հետո ակումբը փլուզվել է, և Լեպյոխինը տեղափոխվել է Կրասնոդարի «Կուբան», սակայն վնասվածքի պատճառով միայն մեկ խաղ է անցկացրեցլ Ռուսաստանի գավաթի խաղարկությունում և 7 խաղ ակումբի երկրորդ կազմում։

2005 թվականին ծնկի քրոնիկ վնասվածքի պատճառով ավարտել է գործունեությունը։

### Հավաքականում
Հանդես է եկել Ռուսաստանի պատանեկան հավաքականում։ 1995 թվականի հոկտեմբերի 10-ին մեկ հանդիպում է անցկացրել Հունաստանի հավաքականի հետ։ Մասնակցել է 1995 թվականին Կատարում կայանալիք աշխարհի երիտասարդական առաջնությանը։

### Մաչրզչական
2006 թվականին աշխատել է որպես սելեկցիոներ Մոլդովական «Զիմբրուում» ։ 2009 թվականին Սոֆերբի Եշուգովի հետ համատեղ դարձել է Մայկոպի «Դրուժբա» ակումբի մարզիչ։ 2012 թվականից «Ռուս» ֆուտբոլային ակումբի երիտասարդական կազմի մարզիչի օգնականն է։

Աշխատել է Բրյանսկի «Դինամո» ակումբում, որպես ղեկավար։

2018 թվականից կրկին Սոֆերբիա Եշուգովի օգնականը Մայկոպի «Դրուժբա» ակումբում։

## Ձեռքբերումներ
* Ռուսաստանի առաջնության բրոնզե մեդալակիր - 2001
* Ռուսաստանի գավաթի դափնեկիր - 1998/99
* Ռուսաստանի գավաթի խաղարկության եզրափակչի մասնակից - 2001/02

## Ծանոթագրություններ

## Արտաքին հղումներ
* Ֆուտբոլիստի էջը «Ռուսաստանի ֆուտբոլի հավաքականի» կայքում 
* 
* Վիճակագրությունը zenit-history.ru կայքում

Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Կուբանի ֆուտբոլիստներ
Կատեգորիա:Ռուս ֆուտբոլային մարզիչներ
Blind Pilot (խումբ)

մինի
**«Blind Pilot»,** ինդի ֆոլք ժանրի խումբ ԱՄՆ Պորտլենդ նահանգից։  2008 թվականից ի վեր թողարկել են 3 ալբոմ և մեկ սկավառակ։

## Պատմություն
2008 թվականի հուլիսի 15-ին խումբը թողարկել է իր դեբյուտային «3 Rounds and a Sound on Expunged Records» սկավառակը։ Նույն թվականի հուլիսի 7-ին iTunes-ի աղյուսակում «Go On, Say It»-ն ընտրվել է որպես շաբաթվա սինգլ, իսկ հուլիսի 26-ին «Billboard Top Digital Albums» աղյուսակում 13-րդ համարն էր։ «Allmusic»-ը ալբոմին տվել է 3,5/5 աստղ։

2009 թվականի փետրվարին Իսրայել Նեբեքերի և Ռայան Դոբրովսկու դուետը ավելացրել է խմբի ևս 4 շրջագայություն։ Այդ տարվա դեկտեմբերի 29-ին խումբը թողարկել է iTunes-ի միայն կենդանի սկավառակը։ Այն ներկայացված էր Գիլիան Ուելչի *«Look at Miss Ohio»* ստեղծագործության շապիկով։ Սկավառակը ընդգրկում էր նաև նախկինում թողարկված երգերի նոր տարբերակները, ինչպես նաև նոր երգ` «Get It Out» վերնագրով։ Մինի ալբոմը (EP) խառնվել և ձայնագրվել է Թաքեր Մարտինի կողմից։

2011 թվականի սեպտեմբերի 13-ին *Blind Pilot*-ը որպես սեքստա թողարկել է *We Are The Tide* ալբոմը։ 4.5-աստղանի ակնարկում *Allmusic*-ը գովաբանել է լրացուցիչ անդամներին՝ ասելով, որ «նրանք խառնուրդին ավելի վառ, պայծառ գույներ են ավելացնում»։

2016 թվականի հունիսի 1-ին *Blind Pilot*-ը հայտարարել է իր երրորդ ալբոմ՝՝ *«And Then Like Lions»*-ի մասին, որը օգոստոսի 12-ին թողարկվելու էր *ATO Records*-ում։ Ալբոմը *Metacritic-*ի կողմից ստացել է «համընդհանուր հռչակ»՝ արժանանալով օգտատերերի 9,3 և քննադատների 71 գնահատականին։

## Ֆիլմագրություն
### Ալբոմներ

Թմբկահար Ռայան Դոբրովսկին «3 rouns and a sound» և «We are the tide» ստեղծագործությունների հեղինակն է։

### Սկավառակներ

### Սինգլներ

## Խմբի անդամներ
* Իսրայել Նեբեքեր՝ վոկալ, կիթառ
* Ռայան Դոբրովսկի՝ թմբուկ, հարվածային գործքիներ
* Լուք Յեդսթի՝ բաս կիթառ, բեք վոկալ 
* Քաթի Քլաբրոն՝ բանջո, ծնծղա, ուկուլելե, բանջո ուկուլելե, կիթառ, բաս կիթառ, հարվածային գործիքներ, բեք վոկալ  
* Դեյվ Ջորգենսոն՝ փող, ստեղնաշարային գործիքներ 
* Իան Քրիստ՝ վիբրաֆոն, ստեղնաշարահին գործիքներ

## Ծանոթագրություններ

Կատեգորիա:Ամերիկյան ֆոլք խմբեր
Ամարասի հովտի բնակատեղիներ

**Ամարասի հովտի բնակատեղիներ**, Արցախի վաղ միջնադարի խոշոր և շեն բնակավայրերից մեկն է, որտեղ կյանքը հարատևել է մինչև 16-րդ դարը, մինչև Օսմանյան թուրքերի կողմից ավերումը։

## Բնանկատեղիներ
Ամարասը ունի մեղմ կլիմա, որտեղ առանձնացել են են հին և հարուստ մշակութով բնակավայրեր, վանական և պատմական հուշարձարաններ։

Ամարասի հովտի շարունակությունը կազմող տարածքում եղել են բազմաթիվ հին, ավերված, կանգուն բնակավայրեր, որոնց մի մասը դեռևս չի ուսումնասիրվել։ ՀնասԵր Հրաչյա Բեգլարյանի կազմած տեղեկություններով եղել են միջնադարյան չորս գյուղեր։

### Ղարահոջ
Ղարահոջը հիշատակվել Է մատենագիտական աղբույրներում։ Այն գտնվում է այժմյան Քրահունջ գյուղից երկու կիլոմետր դեպի արևմուտք, Ռակհան լեռան լանջին և կորվում է «Հին Քարահունջ» անունով։ Գյուղի մեծ մասը վարելահողեր են, իսկ մյուս մասերում ավերակներ են։

### Քարավեճ
Հին Քարահունջ բնակավայրի հարևանությամբ Քարավեճի գյուղատեղին է, որը գտնվում է հին Քարահունջից դեպի արևելք, այժմյա Քերթ գյուղի մոտ, Ռսկհան լեռան ուսին։  Տարիներ առաջ այստեղ հայտնաբերվել են գետնաթաղ քար ու կրով կառուցված շենքերի մնացորդներ, որոնք ցավոք ամբողջովին ավերակ վիճակում են եղել։

### Բրիտիս
Գյուղը հիշատակված է Առաքել Դավրիժեցու պատմության մեջ, գտնվում է Կոլխոզաշեն և Մսմնա գյուղերի արանքում։ Գյուղը կոչվել է նաև Պերետես։ Այստեղ կան գերեզմանատուն, փլված մատուռով։ Տարածքում հիմնականում վարելահողեր են, չհաշված արհեստական թմբերը, որոնք առաջացել են փլված տները հող ու մցառով ծածկելու արդյունքում։

### Քոչիզի
Քոճիզ գյուղի հետքերը երևում են Ծովատեղ և Խերխան գյուղերց ներքև ընկած բլրալանջի վրա։ Վկայում են, այստեղի երկու գերեզմանատները։

### Ամարաս գյուղաքաղաք
Ամարաս գյուղաքաղաքը խոշոր տարածք է, որը գտնվում է Ամարաս գետի աջ և ձախ ափերին։ Հնավայրի արևմտյան և արևելյան մասերում կան երկու գերեզմանատներ։ Դրանցից մեկը գտնվում է Կհոլ տեղամասում, մյուսը Կզնապատ բլրի վրա։ Բնակավայրի պարսսպները, բազմաթիվ բնակարաններ, մատուռներ կառուցվել են քարից։

## Ծանոթագրություններ

Կատեգորիա:Արցախի Հանրապետության բնակավայրեր
Յաշ-Նուն-Ային I

**Յաշ-Նուն-Ային I** (բառացիորեն Կանաչ Կոկորդիլոս) (իշխում է 378-404), մայաների հին Մութուլի թագավորության տասնհինգերորդ կառավարիչը, որի մայրաքաղաքը գտնվում է Տիկալում և երկրորդ դինաստիայի հիմնադիրը։

## Կենսագրություն
Ենթադրվում է, որ 377-378 թվականներին Տեոտիուականի զորքը Սիյահ-Կակայի գլխավորությամբ ներխուժել է մայաների երկիր, սպանել Չակ-Տոկ-Իչակ II-ին և այնտեղ հաստատել Տեոտիուականի արքա Հացոմ Կուհի  («Բու-նիզակ գցող») իշխանությունը, իսկ նրա փոքր որդուն` Յաշ-Նուն-Այինին 378 թվականին նստեցնում է Մութուլի գահին։

Քանի որ Յաշ-Նուն-Ային I-ը գահ բարձրացավ վաղ տարիքում, նրա թագավորության առաջին տարիներին պետությունը ղեկավարում էր Սիյահ-Կակը՝ լինելով մի տեսակ ռեգենտ։

Այս տիրակալի դամբարանը («թաղում 10» Հյուսիսային ակրոպոլիսում) բազմաթիվ ընծաների հետ միասին բացվել Է Փենսիլվանիայի համալսարանի հնագետների կողմից։ Արքան՝ հագնված տեոտիուականի մոդայով, պատկերված է երկու ստելաների վրա։ Տիկալյան համար 4 և 18 ստելաները նույնպես կապված է նրա անվան հետ:։

Յաշ-Նուն-Ային I-ին հաջորդել է նրա որդին՝ Սիյա-Չան-Կավիլ II-ը։

## Ծանոթագրություններ

## Գրականություն
* 
* 
* Sharer, Robert J. (1994). *The Ancient Maya* (5th, fully revised ed.). Stanford, CA: Stanford University Press. ISBN 0-8047-2130-0

## Արտաքին հղումներ
* 
* 

Կատեգորիա:Հին Մութուլի թագավորության կառավարիչներ
Կատեգորիա:Տիկալի կառավարիչներ
Ուիլյամ Քենթ

**Ուիլյամ Քենթ** (, ), անգլիացի ճարտարապետ և այգեգործ, որը բրիտանական կլասիցիզմի և անգլիական պարտեզային համակարգի հիմնադիրներից մեկն է։ Հայտնի է Լանսելոտ Բրաունի և կոմս Բերլինգթոնի հետ համագործակցությամբ (որի Փիքադիլիում գտնվող տանը նա մշտական բնակվել է)։

## Կենսագրություն
1709-1719 թվականներին սովորել է Հռոմում՝ Բենեդետտո Լուտիի մոտ։ Նա Բուրլինգթոնի կոմսի հետ հեռացել է Իտալիայից։ Բուրլինգթոնի համար նա մշակել է ոչ միայն նրա այգիների և շենքերի դասավորությունը, այլ նույնիսկ ընտրել է նրա տան կահույքը։ Նա հավասարապես ուշադիր է եղել նաև իր հիմնական աշխատանքի՝ Նորֆոլկի Գոլկգեմում գտնվող կոմս Լեսթերի պալատական համալիրի ներքին հարդարանքին։ Նրա էսքիզների համաձայն կահավորվել են Դևոնշիրի դուքսի լոնդոնյան պալատները և Ռաուշեմի (Օքսֆորդշիր) վիլլան։ Ուելսի արքայազնի համար նա Թեմզայով նավարկելու համար նավ է նախագծել (ցուցադրվում է Գրինվիչի ծովային թանգարանում)։ Կյանքի վերջում նա վերակառուցել է Ուայթհոլն ու նրա շրջակայքը (վարչապետի նստավայր, արքայական արենայի շենք, ձիապահների զորանոցներ և այլն)։ Մահացել է թագավորի առաջին նկարչի և գլխավոր ճարտարապետի կոչումով 1748 թվականին։

## Ստեղծագործություններ
Սթոուի այգիները նախագծելիս Քենթը հրաժարվել է անկյունային գծերից և համաչափությունից, որոնք գերակշռում էին ֆրանսիական պարտեզներում (դրանք ձգտում էին առանձին մասերի իդեալական միասնության, որոնք չէին հակասում բնությանը)։

Ճարտարապետությունն ինքնին լանդշաֆտին և ներքին հարդարանքին ներդաշնակեցնելու այս ավանդույթը շարունակել են նոր սերնդի պալլադացիները Ռ. Ադամի գլխավորությամբ, որը քննադատում էր նախորդ սխեմատիկ ձևավորումը և շենքերի ծանրությունը։

## Պատկերասրահ

## Ծանոթագրություններ

Կատեգորիա:Անգլիացի ճարտարապետներ
Կատեգորիա:Անգլիացի նկարիչներ
Կատեգորիա:Բնօրինակում անաղբյուր հոդվածներ
Կուսաբերդ-Աղջկաբերդ

**Կուսաբերդ-Աղջկաբերդ,** **Ղզղալա** կամ **Կարաքենդ**, բերդ Արցախի Մարտունու շրջանում։ Հայկական բոլոր աղբյուրներում, ինչպես նաև մամուլում և զրույցների ժամանակ այն անվանում են Ղզղալա, իսկ այլ լեզուներում՝ Կարաքենդ։ Տեղացիներն այն անվանում են «**Պերթ**»։ Նախկինում բերդի շրջակայքում եղել է բնակավայր, որը հիշատակվում է Հինգ շեն անվանմամբ։

## Աշխարհագրական դիրք
Բերդը գտնվում է Ղզաղլա գյուղից 3 կիլոմետր հեռավորության վրա, որի դիմացի լանջին տեղակայված է համանուն բնակավայրը։ Բերդի արևելյան մասում արցախյան դաշտավայրն է, որից հարավ տարածվում է Երկար քար լեռնաշղթան։ Լեռնաշղթային հանդիպակաց բարձրանում է Մեծ Նահատակ լեռը, որի գագաթին դեռ պահպանվում է Մեծ Նահատակ եկեղեցին։

## Նկարագրություն
Բերդի գագաթին երևում են ժայռերով կերտված շենքեր։ Այն հավանաբար ունեցել է միջնաբերդ, որտեղ հայտնաբերվել են խողովակներ, որոնցով մոտակա Փիլկեյի աղբյուրից ջուր են բերել միջնաբերդ։ Բերդը կառուցված  է ժայռափոր բնակատեղիներից և պաշտպանության համար փորված խորշերից։ Բերդի շրջակայքից հայտնաբերվել են ազգային և պատմաճարտարապետական բնույթի տարբեր առարկաներ՝ աշխատանքային գործիքներ, զենքեր, կենցաղային իրեր, զարդարանքներ, մետաղադրամներ, արձանիկներ, թասեր, հին խաչքարեր, զարդանախշված խոյակներ և այլն։ «Պերթի» ստորոտում գտնվող բնակավայրը, որտեղ այժմ խաղողի այգիներ են, պահպանել է իր Հինգ շեն անվանումը։ Շրջապատում կան գերեզմանատներ, աղբյուրներ, ավերակներ, որոնք հայկայան հուշարձաններ են։ Այդտեղ պահպանված հայկական վիմագրերն ու պատմամշակույթային կառույցները վկայում են, որ այս տարածքը բնակեցված է եղել դեռևս V-VII  և XIII դարերում։ Բնակավայրից գտնված նյութերը նաև ցույց են տալիս, որ Հինգ գյուղը տնտեսական և առևտրային հարաբերություններ մեջ է եղել ինչպես այլ շրջանների, այնպես էլ օտարազգիների հետ, քանի որ ապակյա ապարանջանները, հախճապակյա անոթները, ոսկե դրամները անկասկած ներմուծվել են դրսից։

Ղզղալայի հնավայրում նաև հայտնաբերել են կավագործության արհեստանոց, իսկ մի այլ վայրում՝ մետաղաձուլարան։ Ձուլարանը կառուցված է թրծված աղյուսից և բավականին լավ է պահպանված։ Առանձնահատուկ տեղ են գրավում վաղ շրջանի վարպետորեն պատրաստված սև կավե ամանները, որոնց վրա փորագրված են անհետացած օձեր, թռչուններ, և այլ կենդանատեսակներ։

Ղզղալայի կարևոր հուշարձաններից են Մեծ նահատակը, Պիծի նահատակը, Սօրփը (Սուրբը), Նահապետ Քուչակի աղբյուրը Սուրբ Աստվածածին եկեղեցին, որոնցից կանգուն  է միայն Մեծ նահատակը։

## Ծանոթագրություններ

Կատեգորիա:Արցախ
Կատեգորիա:Արցախ նահանգի բնակավայրեր
Կատեգորիա:Մարտունու շրջանի բերդեր և ամրոցներ (Արցախ)
Դեյվիդ Կարպենտեր

**Դեյվիդ Ջոզեֆ Կարպենտեր** (, , հայտնի է նաև որպես «Թրեյսլանդացի մարդասպան»), ամերիկացի սերիական մարդասպան, որը հայտնի է Կալիֆոռնիա նահանգի Սան Ֆրանցիսկոյի մոտակայքում գտնվող պետական այգիներում հետիոտնային արահետներում մարդկանց հետապնդելով և սպանելով։ Կարպենտերը սպանել է առնվազն տասը մարդ, երկուսը փրկվել են։ Բոլոր սպանություններում, բացի մեկից, նա օգտագործել է 38 տրամաչափի ատրճանակ. Էդդի Քեյնին Թամալպաիս լեռան վրա սպանելիս օգտագործել է 44 տրամաչափի ատրճանակ։

## Կենսագրություն
Դեյվիդ Կարպենտերը ծնվել է 1930 թվականի մայիսի 6-ին Միացյալ Նահանգների Կալիֆոռնիա նահանգի Սան Ֆրանցիսկո քաղաքում՝ անապահով ընտանիքում։ Կարպենտերի հայրը չարաշահել է ալկոհոլը և հարբած վիճակում հաճախ ծեծել որդուն։ Դավիթի մայրը իշխանական ու խիստ կին էր և հաճախ է պատժել նրան։ Ընտանիքում տիրող մշտական բռնության մթնոլորտի հետևանքով արդեն մանկուց Կարպենտերը տառապել է կակազությամբ և գիշերամիզությամբ։ Դեռահաս տարիներին սկսել է դրսևորել սադիզմի և ագրեսիայի առաջին նշանները. տանջել և սպանել է կենդանիներին։ Տասներեք տարեկան հասակում առաջին անգամ դատապարտվել է իր զարմիկների նկատմամբ սեռական ոտնձգությունների համար։ 1955 թվականին Կարպենտերն ամուսնացել է, ունեցել են երեք երեխա։

1960 թվականին Կարպենտերը 7 տարվա ազատազրկման էր դատապարտվել դերասանուհի Լիզա Ռինա Լոիսի մոր սպանության փորձի և հարձակման համար, որը դարձել էր Կարպենտերի առաջին զոհերից մեկը։ 1970 թվականին Կարպենտերը կրկին դատապարտվել է 7 տարվա ազատազրկման՝ մարդու առևանգման համար։ Ազատ արձակվելուց կարճ ժամանակ անց նրան ստուգել են հայտնի Զոդիակի սպանություններին մասնակցության համար, սակայն, ի վերջո, Կարպենտերն ապացուցել է իր անմեղսակցությունը այդ հանցագործություններին, և կասկածները նրա վրայից հանվել են։

Իր բոլոր ապացուցված սպանությունները, որոնց համար նա դատապարտվել է մահապատժի (առայժմ հետաձգված), կատարել է 1979 թվականի օգոստոսից մինչև 1980 թվականի մայիսը։

## Ծանոթագրություններ

Կատեգորիա:20-րդ դարի ամերիկացի հանցագործներ
Կատեգորիա:Ամերիկացի սերիական մարդասպաններ
Կատեգորիա:Մահապատժի դատապարտվածներ
Ջեյն Դարվելլ

**Ջեյն Դարվելլ**  (, ի ծնե՝ **Փեթի Վուդարդ** (, ), ամերիկացի դերասանուհի։

«Օսկար» մրցանակի դափնեկիր (1941)։

## Կենսագրություն
Ջեյն Դարվելլը երիտասարդ տարիքում երազել է դառնալ կրկեսի դերասան, բայց դրան դեմ է եղել հայրը, սակայն ելույթ ունենալու հանդեպ կիրքը չի մեղմացել, և նա որոշել է զբաղվել դերասնական կարիերայով։ Նա իր անունը փոխել է և դարձել Դարվելլ, որպեսզի չարատավորի իր ընտանիքի անունը։

Բեմում խաղալ սկսել է Չիկագոյի թատրոններում, իսկ նրա առաջնաելույթը կինոյում կայացել է 1913 թվականին։ Վերջին երկու տարիներին դերասանուհին իրեն ամբողջությամբ նվիրել է թատրոնին, ավելի քան քսան ֆիլմում գլխավոր դեր է խաղացել, բայց դրանից հետո վերադարձել է թատրոն։ 15 տարվա թատրոնային կարիերայից հետո Ջեյն Դարվելլը նորից վերադարձել է Հոլիվուդ՝ «Թոմ Սոյեր» ֆիլմում նկարահանվելու համար՝ այսպիսով սկսելով իր կարիերայի երկրորդ փուլը։ Կինոյում նրան հիմնականում հասնում էին տնային տնտեսուհու, գլխավոր հերոսների մայրերի, տարեց հորաքույրերի և տատիկների դերեր։

1941 թվականին Ջեյն Դարվելլը դարձել է «Օսկար» մրցանակի դափնեկիր, որպես «Օսկար երկրորդ պլանի լավագույն դերասանուհի»՝ «Ցասման ողկույզները» ֆիլմում Ջոադի մոր դերի համար։ Ամբողջ բարդությամբ իր կարիերայի ընթացքում նկարահանվել է ավելի քան 180 ֆիլմում, այդ թվում՝ «Քամուց քշվածները» (1939), «Դևը և Դենիել Ուեբստերը» (1941), «Իմ բարի Կլեմենտինա» (1946), «Ֆուրգոնապան» (1950), «Վանդակում» (1950) և շատ ուրիշներում։ Նրա վերջին դերը դարձել է ծեր կնոջ դերը, որը կերակրում է թռչուններին «Մերի Փոպինս» դիսնեյան ֆիլմում (1964)։

ԱՄՆ կինոստուդիայում իր ունեցած ավանդի համար Հոլիվուդյան փառքի ծառուղիում արժանացել է աստղի։

Ջեյն Դարվելլը մահացել է 1967 թվականի օգոստոսի 13-ին ինֆարկտից, Լոս Անջելես արվարաձանում, 87 տարեկանում և հուղարկավորվել է Գլենդելի (Կալիֆոռնիա) հուշային գերեզմանատանը։

## Ընտրված ֆիլմագրություն

## Մրցանակներ
* 1941 — «Օսկար» մրցանակ երկրորդ պլանի լավագույն դերի համար («Ցասման ողկույզները»)

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:Սրտամկանի ինֆարկտից մահացածներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Ռոբերտ Ռուբին

**Ռոբերտ Ռուբին** (, ), ամերիկացի բանկիր, գործարար, Քլինթոնի վարչակազմում ԱՄՆ ֆինանսների 70-րդ նախարարը։

## Կենսագրություն
Ծնվել է հրեական ընտանիքում։ Շուտով նրա ընտանիքը տեղափոխվել է Մայամի, որտեղ նա ավարտել է Մայամի Բիչի միջնակարգ դպրոցը։ Եղել է բոյսկաուտների 35-րդ ջոկատի անդամ։ 1960 թվականին ավարտել է Հարվարդի քոլեջի տնտեսագիտական ֆակուլտետը, իսկ 1964 թվականին ստացել է իրավունքի բակալավրի աստիճան Յեյլի համալսարանի իրավաբանական դպրոցում։ 2008 թվականի մայիսի 9-ին դարձել է Մայամիի համալսարանի իրավունքի պատվավոր դոկտոր։

1966 թվականին աշխատանքի է ընդունվել «Goldman Sachs» բանկում՝ արբիտրաժային ռիսկերի բաժնում։ 1971 թվականին դարձել է բանկի գլխավոր գործընկեր։ 1980 թվականին գնացել է կառավարման կոմիտե՝ Նյու Ջերսիի ապագա նահանգապետ Ջոն Կորզայինի հետ միասին։ 1990-1992 թվականներին եղել է Goldman Sachs-ի գլխավոր գործադիր տնօրեն։

1993 թվականի հունվարի 20-ից մինչև 1995 թվականի հունվարի 10-ը ծառայել է Սպիտակ տանը՝ որպես նախագահի տնտեսական քաղաքականության գծով օգնական։ 1993-1995 թվականներին գլխավորել է Քլինթոնի ստեղծած ազգային տնտեսական խորհուրդը։

1995 թվականի հունվարին Ռոբերտ Ռուբինը հաստատվել է ԱՄՆ ֆինանսների նախարարի պաշտոնում։ Այդ ժամանակ Մեքսիկայում ֆինանսական ճգնաժամ է, որը սպառնում էր պարտքային պարտավորություններով անցնել դեֆոլտ։ Նախագահ Քլինթոնը, հաշվի առնելով Ռուբինի և Դաշնային պահուստների համակարգի նախագահ Ալան Գրինսփենի հանձնարարականները, 20 մլրդ դոլարի փոխառություն է հատկացրել ԱՄՆ-ի հարևանին։ 1997-1998 թվականներին Ռուբինը սերտորեն համագործակցել է Գրինսփենի և տնտեսագետ Լոուրենս Սամերսի հետ Ռուսաստանի, Ասիայի և Լատինական Ամերիկայի երկրների ֆինանսական շուկաներում ճգնաժամի դեմ արդյունավետ պայքարի հարցում։ Նախարարի տվյալներով՝ 1998 թվականին դեֆոլտի կանխման համար Ռուսաստանին հատկացված նպատակային վարկն օգտագործվել է այլ նպատակների համար։ 1999 թվականի փետրվարի 15-ին «Time» ամսագիրը երեք քաղաքական գործիչների անվանել է «Խաղաղության փրկության կոմիտե»։ Ֆինանսների նախարարի պաշտոնում ժամկետի ավարտից հետո Ռուբինն ակտիվորեն զբաղվել է բիզնեսով։

Ժամանակին հենց Ռուբինն էր պնդում հանել առևտրային բանկերի աշխատանքի բոլոր սահմանափակումները, ինչի արդյունքում բանկերը կարողացել են ոչ միայն գործել ավանդներով և վարկեր տրամադրել, այլև արժեթղթեր թողարկել, իսկ բանկային արժեթղթերի և չապահովված հիփոթեքային վարկերի ապահովադիրների շուկայի ստեղծմանը նախապատրաստել է 2008 թվականի ճգնաժամը։

Լոուրենս Սամերսը և Թիմոթի Գայթները նրան համարում են իրենց ուսուցիչը։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի պետքարտուղարներ
Կատեգորիա:Ամերիկացի գործարարներ
Կատեգորիա:Ամերիկացի տնտեսագետներ
Կատեգորիա:Հարվարդի համալսարանի շրջանավարտներ
Կատեգորիա:Ամերիկացի բանկիրներ
Title (մինի ալբոմ, Մեգան Թրեյնոր)

**Title**, ամերիկացի երգչուհի Մեգան Թրեյնորի դեբյուտային մինի ալբոմը, որը թողարկվել է 2014 թվականի սեպտեմբերի 9-ին «Epic Records» ձայնագրման լեյբլում։

## Պրոմո
Թրեյնորը «All About That Bass» երգը կատարել է տարբեր շոուներում, այդ թվում՝ 2014 թվականի հուլիսի 16–ին ուղիղ եթերում կայացած *Emily West Show–ում* 2014 թվականի օգոստոսի 7-ին *Live! with Kelly and Michael* և *The Roots* խմբի հետ միասին, 2014 թվականի սեպտեմբերի 6-ին կայացած *The Tonight Show Starring Jimmy Fallon* շոուներում։ Երգիչուհին «Title» երգով ելույթ է ունեցել նաև Նյու Յորքում 2014 թվականի օգոստոսի 17-ին և 2014 թվականի օգոստոսի 10-ին՝ Կանզաս Սիթիում «Dear Future Husband» երգով։

## Սինգլներ
«All About That Bass» երգը այս ալբոմի առաջին սինգլն է, որը թողարկվել է 2014 թվականի հունիսի 2-ին։ Այս երգի տեսահոլովակի ռեժիսորը Ֆաթիմա Ռոբինսոնն է։ Երգը մեծ կոմերցիոն հաջողություն է ունեցել՝ գլխավորելով ԱՄՆ *Billboard Hot 100*–ի և Ավստրալիայի, Ավստրիայի, Կանադայի, Դանիայի, Նոր Զելանդիայի և Մեծ Բրիտանիայի վարկանշային աղյուսակները։

### Այլ երգեր
*PopJustice*-ին տված հարցազրույցում երգչուհին հայտարարել է, որ «Dear Future Husband» երգը կլինի ալբոմի երկրորդ սինգլը, բայց *MTV*-ին տված հարցազրույցում ասել է, որ դրա փոխորեն երկրորդ սինգլը կլինի «Title»–ը։ Երգը այդպես էլ սինգլ չի դարձել,  բայց այն Նոր Զելանդիայի սինգլերի աղյուսակում զբաղեցրեց 9-րդ հորիզոնականը։ «Dear Future Husband» սինգլը *Billboard Hot 100* հիթ–շքերթի վարկանշային աղյուսակում զբաղեցրել է 93-րդ տեղը։

## Ստեղծագործութուններ

## Հիթ շքերթներ

## Թողարկման պատմություն

## Ծանոթագրություններ

Կատեգորիա:2014 ալբոմներ
Կատեգորիա:Անգլալեզու ալբոմներ
Կատեգորիա:Փոփ մինիալբոմներ
Սալլի Փրեսմեն

**Սալլի Փրեսմեն** (, ), ամերիկացի դերասանուհի, որը առավել հայտնի է «Բանակային կանայք» հեռուստասերիալում Ռոքսի Լեբլանի դերով։

## Կյանք և կարիերա
Սալլի Փրեսմենը ծնվել է Նյու Յորքում։ Դպրոցն ավարտելուց հետո զբաղվել է բալետով և պարով, այնուհետև ընդունվել է Եյլի համալսարան, որն ավարտել է բակալավրի աստիճանով։ Հետո նա իր կարիերան սկսել է թատրոնում, ինչպես նաև նկարահանվել է մի քանի անկախ ֆիլմերում։ 2006 թվականին հեռուստատեսությամբ կատարել է իր առաջնաելույթը՝ նկարահանվելով «Շնաձկներ» սերիալի պիլոտային էպիզոդում։

2007 թվականին Փրեսմենն ստացել է *Lifetime* հեռուստաալիքի «Բանակային կանայք» հեռուստասերիալի չորս գլխավոր հերոսներից մեկի՝ Ռոքսի Լեբլանկի դերը։ Սկսած 2007-2012 թվականնները՝ վեց եթերաշրջանների ընթացքում, նա շոուի ժամանակ նկարահանվել է Քեթրին Բելլի, Կիմ Դիլեյնիի և Բրիջիդ Բրենայի հետ։ 2011 թվականի սեպտեմբերին *[[NBC]]*-ի հետ պայմանագիր է կնքել սերիալի ավարտից հետո այլ նախագծերում նկարահանվելու համար։ Նա նաև հյուր էր «Մտածել ինչպես հանցագործ» և «Հին Քրիստինի նոր արկածները» սերիալներում, իսկ 2008 թվականին *Lifetime* հեռուստաալիքի «Ցավագին տանջանքներ» հեռուստասերիալում խաղացել է գլխավոր դեր։

2013 թվականին Փրեսմանը գլխավոր դեր է խաղացել *NBC*-ի «Ջո, Ջո և Ջեյն» պիլոտային սերիալում։ 2013 թվականի աշնանը Շոնդա Ռայմսը Փրեսմանին հրավիրել է իր «Սկանդալ» սերիալի երրորդ եթերաշրջանի նկարահանմանը։ Հաջորդ տարի նա հայտնվել է Ռայմսի մեկ այլ շոուում՝ «Գրեյի անատոմիա»-ում, ինչպես նաև խաղացել է «Մեկ անգամ հեքիաթում» որպես ձյունե թագուհու քույր, ինչպես նաև *ABC*-ում։

2011 թվականի սեպտեմբերի 17-ից Սալին ամուսնացած է եղել դերասան Դևիդ Քլեյթոն Ռոջերսի հետ, որի հետ նա հանդիպել էր իրենց հարսանիքից 5 տարի առաջ։ Զույգը ունեցել է երկու երեխա՝ որդին՝ Ջոշուա Ռոջերսը և դուստրը։

## Ֆիլմագրություն
### Հեռուստատեսություն

### Ֆիլմեր

## Ծանոթագրություն

## Արտաքին հղումներ

* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարողներ
Կատեգորիա:Ամերիկացի պարուհիներ
Կատեգորիա:Դերասաններ այբբենական կարգով
Կատեգորիա:Դերասանուհիներ այբբենական կարգով
Կատեգորիա:Կինոդերասաններ
Սալենտինա

**Սալենտինա** (, տեղի. Salentu), թերակղզի Իտալիայում, Ապենինյան թերակղզու հարավ-արևելյան ծայրն է։ Ափերը ողողվում են Ադրիատիկ և Հոնիական ծովերի և Օտրանտոյի նեղուցի ջրերով։

Երկարությունը 150կմ է։ Ներկայացնում է մինչև 300մ բարձրությամբ լեռնոտ հարթավայր, որը կազմված է հիմնականում կրաքարերից և Դոլոմիտներից։ Տարածված է կարստը։ Բուսականության մեջ գերակշռում են միջերկրածովային թփերը։ Բնակչությունը զբաղվում է խաղողագործությամբ և ծխախոտ աճեցնելով։ Խոշոր քաղաքները և նավահանգիստները՝ Բրինդիզի, Տարանտո։

Օտրանտո քաղաքին մոտ գնտվում է Իտլիայի ամենաարևելյան կետը՝ Կապո դ՝ Օտրանոտո հրվանդանը։ Մոտավորապես 80 կմ դեպի արևելք՝ Օտրանտոյի նեղուցից այն կողմ գնտվում է ալբանիական Կարաբրուն թերակղզին։

## Գրականություն
* :

## Ծանոթագրություններ

Կատեգորիա:Իտալիայի թերակղզիներ
Կատեգորիա:Բնօրինակում անաղբյուր հոդվածներ
Հելոուինի տորթ

**Հելոուինի տորթ,** հրուշակ որը պատրաստվում է Հելոուինի զարդարանքներով և խորհրդանիշներով։ Այն կարող է պատրաստվել Հելոուինի ավանդական գույներով՝ սև և նարնջագույն, և կարող է զարդարվել տարբեր ձևերով։ Համարվում է ընտանիքում Հելոուին նշելու պարտադիր զարդարանքներից մեկը։

## Ակնարկ
Հելոուինի տորթը պատրաստվում է Հելոուինի խորհրդանիշներով և թեմաներով։ Այն կարող է պատրաստվել նարնջագույն կամ սև բիսկվիթով և գլազուրով, քանի որ նարնջագույնը Հելոուինի ավանդական գույնն է, ինչպիսին է դդումը, որը օգտագործվում լապտերներ պատրաստելու համար։ Սևը Հելոուինի մեկ այլ ավանդական գույն է և այն կարող է օգտագործվել գերեզմանոցների թեմայով տորթերի վրա։ Գլազուրը ներկելու համար կարող են օգտագործել սննդամթերքի գունանյութ։ Գազարով տորթերը հաճախ պատրաստվում են որպես Հելոուինի տորթ։ Դրանք  երբեմն պատրաստվում են համեմունքներով, ինչպես շոկոլադե տորթը, պուդինգով տորթը և չիզքեյքը։ Հելոուինի տորթը կարող է լինել շերտավոր, ինչպես նաև փոփ քեյք և քափքեյք։ Այն կարող է Հելոուինի ժամանակ ցուցադրվել որպես զարդարանքների մի մաս։ Քաղցրավենիքով եգիպտացորենը կարող է օգտագործվել որպես տորթի զարդարանք, ինչպես նաև դդմաձև կոնֆետներ։

## Թեմաներ
Հելոուինի տորթը կարող է պատրաստվել դդումի և լապտերների տեսքով։ Երբեմն տորթերն ունենում են սարդոստայնի տեսք։ Պատրաստվում են նաև գերեզմանոցների թեմաներով զարդարված տորթեր։ Պատրաստվում են նաև մարդու ուղեղին նմանվող տորթեր և արյունոտ ատամների տեսքով քափքեյքեր։

### Պատկերասրահ

Պատկեր:Halloween pumpkin cake 2015.JPG|Կախարդական գլխարկով, դդմից լապտերով Հելոուինի տորթ
Պատկեր:Cheesecake for Halloween.jpg|Հելոուինի չիզքեյք
Պատկեր:Halloween graveyard cake.jpg|Գերեզմանոցի թեմայով Հելոուինի տորթ
Պատկեր:Mummy cake (8122502298).jpg|Հելոուինի մումիա տորթ
Պատկեր:Spider cake, 2008.jpg|Հելոուինի սարդ տորթ
Պատկեր:Jack-o'-lantern pumpkin cake pops, October 2011.jpg|դդմից լապտերով փոփ քեյքս
Պատկեր:Halloween cupcakes - pumpkin cake (6821031097).jpg|Հելոուինի քափքեյք
Պատկեր:Halloween ghost cake.jpg|Ուրվականով տորթ


## Վաճառվող տեսակներ
Որոշ ընկերություններ զանգվածաբար արտադրում են Հելոուինի տորթեր, օրինակ՝ «Hostess Brands»-ը պատրաստում է «Hostess» քափքեյք և կոչվում է «Hostess Scarycakes»։ Տորթերը պատրաստվում են նարնջագույն և սև շերտերով։

## Տես նաև
* Ամանորյա տորթ
* Քաղցր խնձոր – երբեմն մատուցվում է Հելոուինին և Գայ Ֆոքսի գիշերը
* Տորթերի ցանկ

## Ծանոթագրություններ

## Հետագա ընթերցանություն
* 

Կատեգորիա:Տոնական խոհանոց
Կատեգորիա:Տորթեր
Ատլանտյան անտառ

**Ատլանտյան անտառ, կամ բրազիլական Ատլանտյան անտառ** (), գլոբալ էկոմարզ Հարավային Ամերիկայում, որն իրենից ներկայացնում է հարյուր կիլոմետրանոց շերտ, որն ընկած է Հարավ-Արևելյան Բրազիլիայի Ատլանտյան ափերի երկայնքով՝ հյուսիսում գտնվող Ռիու Գրանդի դու-Նորտի նահանգից մինչև Ռիու Գրանդի դու-Սուլը՝ հարավում։ Մայրցամաքի խորքում՝ հարավային մասում, գրավում է Պարագվայի և արգենտինական Միսիոնես նահանգի տարածքը։ Բուսականության հիմնական տեսակներն են լայնատարած խոնավ արևադարձային և մերձարևադարձային անտառները, ներառյալ մանգլները և լեռնային անտառները։ Էկոմարզի տարածքում հանդիպում են նաև սավաննաներ և չոր արևադարձային անտառներ։ Ամազոնյան սելվայից Ատլանտյան անտառը առանձնացված է Սերադոյի չոր էկոմարզով, ինչը նպաստել է բույսերի և կենդանիների յուրօրինակ համայնքների ձևավորմանը։

Էկոմարզի տարածքում է գտնվում ՅՈՒՆԵՍԿՕ-ի համաշխարհային ժառանգության № 892 բնական օբյեկտը՝ «Արևելյան ատլանտյան ափի անտառային պաշարները» («Հայտնագործության ափ»)։

## Կենսաբազմազանություն

Չնայած նրան, որ էկոմարզը խիստ տուժել է գյուղատնտեսական կարիքների և ուրբանիզացիայի համար նախատեսված անտառներից (մեկ միլիոն քառակուսի կիլոմետր անտառից մնացել է շուրջ 7%-ը ), ֆլորան և ֆաունան այստեղ շատ հարուստ են, մեկ հեկտարի վրա կարող էր աճել 450 տեսակի ծառ։ Կան շատ էնդեմիկներ, օրինակ՝  տեղական երկկենցաղներից 92% - ը այլևս ոչ մի տեղ չի հանդիպել։ Պրիմատների օրինակ կարող է ծառայել առյուծյալ խաղունկները (*Leontopithecus*)։ Ծույլ մանյակ տեսակը (*[[Bradypus torquatus]]*) պահպանվել է միայն բրազիլական Ատլանտյան անտառում։ Թռչունները ներկայացնում են սինխրոն տանգրայի (*Tangara cyanocephala*), կարմիր քրաքս (*Crax blumenbachii*), սինեբրյուխի թութակի (*Triclaria malachitacea*), եռապալ յակամարի (*Jacamaralcyon tridactyla*) և այլ տեսակներ։

## Ծանոթագրություններ

## Արտաքին հղումներ

* http://worldwildlife.org/ecoregions/nt0160

Կատեգորիա:Անտառային էկոմարզեր
Համիլթոն - Հայթս

**Համիլթոն-Հայթս** (, ), թաղամաս Նյու Յորքի Մանհաթան բորոյի հյուսիս-արևմուտքում ։

Համիլթոն-Հայթսը սահմանափակվում է 135-րդ և 155-րդ փողոցներով, արևելքում գտնվող Էդջքոմբ պողոտայով և արևմուտքում գտնվող Հուդզոն գետով։ Համիլթոն-Հայթսը հարավում սահմանակից է Մորնինգսայդ-Հայթս թաղամասին, հյուսիսում՝ Վաշինգտոն-Հայթսին։ Համիլթոն-Հայթսը գտնվում է Մանհեթենի 9-րդ Հանրային խորհրդի իրավասության ներքո։

## Պատմություն
[thumb|left|[Ալեքսանդր Համիլթոնի տունը։]]

Իր անունը թաղամասը ստացել է 1802 թվականին կառուցված շինության՝ Ալեքսանդր Համիլթոնի նստավայրի պատվին։ Համիլթոն-Հայթս բնակավայրի հիմնական մասը կառուցվել է էստակադայի երկաթուղու և մետրոպոլիտենի գծերի երկարացումից հետո՝ 19-րդ դարի վերջին և 20-րդ դարի սկզբին։ 1930-1940-ական թվականներին թաղամասը զգացել է սևամորթ բնակչության ներհոսք, ինչն իր գրավչության առումով բացասական ազդեցություն է ունեցել սպիտակ բնակչության վրա։ Այնուամենայնիվ, արդեն 1960-1970-ական թվականներին սևամորթ բնակչության շրջանում, որը բնակվում էր աղյուսե ժապավենաձև կառույցներում, ձևավորվեց միջին դաս։ 1980-ական թվականներին թաղամասում սկսել են զանգվածաբար բնակվել լատինամերիկացիները, որոնց հիմնական ներկայացուցիչները եղել են Դոմինիկյան Հանրապետությունից։ 2005 թվականից իրականացվող ջենտրիֆիկացիայի շնորհիվ թաղամասի սպիտակ բնակչությունը մի փոքր աճել է։

## Մշակութային հաստատություններ և տեսարժան վայրեր
Թաղամասում է գտնվում է Սիթի քոլեջը,  և ։ Համիլթոն-Հայթսում տեղակայված են բազմաթիվ զբոսայգիներ, որոնց թվում են Ռիվերսայդ-պարկի մաս կազմող Ռիվերսայդ-պարկ զբոսայգին և Երրորդության եկեղեցու գերեզմանոցը ()։

## Բնակչությունը
Ըստ 2009 թվականի մարդահամարի տվյալների թաղամասի բնակչության թիվը կազմել է 36&nbsp;733 բնակիչ։ Բնակչության միջին խտությունը կազմել է շուրջ 25&nbsp;939 մարդ/կմ2, գերազանցելով Նյու Յորքի բնակչության միջին խտությունը ավելի քան 2,5 անգամ։ Ռասայական հարաբերակցությամբ մեծամասնությունը ներկայացված էր լատինո և աֆրոամերիկացիներով, մինչդեռ սպիտակամորթների և այլ ցեղերի ներկայացուցիչների մասնաբաժինը աննշան էր։ Տնային տնտեսության միջին եկամուտը գրեթե 2 անգամ ցածր էր քաղաքի միջին ցուցանիշից՝ $30&nbsp;302 
։

## Հասարակական տրանսպորտ
Համիլթոն-Հայթսը սպասարկվում է 137th Street – City College և 145th Street Line IRT Broadway – Seventh Avenue Line և 145th Street և Նյու Յորքի Մետրոպոլիտենի 155th Street Line IND Concourse Line կայաններում։ 2012 թվականի սեպտեմբերի դրությամբ տարածքում գործում էին՝ M2, M3, M4, M5, M6, M10 M11, M19, M100 և M101 ավտոբուսային երթուղիները
։

## Ծանոթագրություններ

## Գրականություն
*
Անդրանիկ Հովհաննիսյան (մանկավարժ)

**Անդրանիկ Պետրոսի Հովհաննիսյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Անդրանիկ Հովհաննիսյանը ծնվել է 1908 թվականին, Եղեգնաձորի շրջանի Եղեգնաձոր ավանում։ Ավարտել է տեղի դպրոցը, ընդունվել Երևանի մանկավարժական տեխնիկումը, որն ավարտել է 1930 թվականին։ Աշխատանքի է անցել Արտաշատի մանկավարժական տեխնիկումում։ Դասավանդել է ֆիզիկա և մաթեմատիկա։ Երեք տարի անց ընդունվել է Երևանի պոլիտեխնիկական ինստիտուտը, այն ավարտել է 1939 թվականին։ Դասավանդել է Երևանի Կիրովի անվան քիմկոմբինատի կադրերի պատրաստման ուսումնարանում։

1941 թվականի հունիսի 25-ին Հովհաննիսյանը զորակոչվել է կարմիր բանակ։ 1942 թվականին ռազմական ուսումնարանն ավարտելուց հետո, նշանակվել է 49-րդ բանակի 338-րդ դիվիզիայի դաշտային լաբորատորիայի վարիչ։ 1943 թվականի ապրիլին նահանջող գերմանական զորքերը դիրքեր են գրավել Ուգրա գետի արևմտյան ափին։ Մարտական առաջադրանքի կատարման ժամանակ Հովհաննիսյանն արժանացել է կառավարական պարգևների, Կարմիր աստղի շքանշանի։ 1944 թվականի վերջերին Լեհաստանի Կրակով քաղաքի ազատագրման մարտերում Անդրանիկը իրեն գերազանց է դրսևորել։ Հովհաննիսյանը երրորդ անգամ է վիրավորվել և Խարկովում բուժվելուց հետո, 1945 թվականի հոկտեմբերին զորացրվել է։

Զորացրվելուց հետո անցել է մանկավարժական աշխատանքի։ Երկար տարիներ ֆիզիկա և մաթեմատիկա է դասավանդել Երևանի գյուղմեքենայացման տեխնիկումում, Սունդուկյանի անվան № 90, Եղեգնաձորի շրջանի Ելփին գյուղի միջնակարգ դպրոցներում։

## Պարգևներ
* Կարմիր աստղի շքանշան

## Ծանոթագրություններ

Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Բեգլար Հովհաննիսյան

**Բեգլար Սարիբեկի Հովհաննիսյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Բեգլար Հովհաննիսյանը ծնվել է 1920 թվականին, Կամոյի շրջանի Բատիկյան գյուղում։ Ավարտել է տեղի դպրոցը։ 1941 թվականին ավարտել է Կամոյի մանկավարժական ուսումնարանը, նշանակվել ուսուցչական աշխատանքի։

Զորակոչվել է բանակ, ավարտել է Չելյաբինսկի ավիադպրոցը, 1943 թվականի աշնանը հրաձիգ-ռադիստի մասնագիտությամբ նշանակվել է 388-րդ ավիաէսկադրիլիայում։ Կատարել է 98 մարտական թռիչք։ Մասնակցել է Մոսկվայի մոտ գերմանացիների ջախջախմանը, Լենինգրադի, Խարկովի, Ստալինգրադի մատույցներում, Կուրսկ-Օրյոլի աղեղում մղված օդային մարտերին, Կալինինգրադի գրավմանը։ Պարգևատրվել է Կարմիր աստղի շքանշանով, «Արիության համար» և ուրիշ մարտական մեդալներով։

1945 թվականի դեկտեմբերին Հովհաննիսյանն ավագ լեյտենանտի կոչումով զորացրվել է։ Ավարտել է Երևանի հեռակա մանկավարժական ինստիտուտի լեզվագրական ֆակուլտետը։ Երկար տարիներ դասավանդել է Կամոյի շրջանի դպրոցներում, եղել Բատիկյանի միջնակարգ դպրոցի տնօրենի ուսումնադաստիարակչական աշխատանքների գծով տեղակալ։

## Պարգևներ
* Կարմիր աստղի շքանշան
* «Արիության համար» մեդալ

## Ծանոթագրություններ

Կատեգորիա:Արիության մեդալակիրներ
Կատեգորիա:Հայ մանկավարժներ
Կատեգորիա:Ստալինգրադի ճակատամարտի հայ մասնակիցներ